JabaSat Ka Basic | Internet Satelital Durango Banda Ka | Internet Via Satelite Ilimitado
SKU: BKABSC Categoría: Banda Ka Etiquetas: banda ka, contratar internet satelital, internet, internet satelital, internet satelital banda ka, internet via satelite, jabasat, JabaSat Ka Planes, planes internet satelital, Planes Ka Lefitiko 21 | Beibele Inthaneteng | Phetolelo ya Lefase le Lefsa
21 Jehofa a iša pele a bolela le Moshe a re: “Bolela le baperisita, e lego barwa ba Arone, o ba botše o re: ‘Go se be le moperisita yo a itšhilafatšago ka setopo mo setšhabeng sa gabo,+
2 ge e se ka motho yo a tswalanego le yena ka madi, e ka ba e le mmagwe, tatagwe, morwa wa gagwe, morwedi wa gagwe, ngwanabo,
3 le kgaetšedi ya gagwe, e lego kgarebe ya lapeng la gabo yeo e sego ya tšwa e eba le monna.
4 Eupša mo setšhabeng sa gabo a se itšhilafatše ka mosadi yoo a nago le monna gomme a ikgoboša.
5 Ba se ke ba beola dihlogo tša bona,+ le gona ba se ke ba beola ditedu tša bona+ gomme ba se ke ba ikgaya mebeleng ya bona.+
6 E be ba bakgethwa go Modimo wa bona+ gomme ba se goboše leina la Modimo wa bona+ ka gobane ke bona ba neelago dibego tša Jehofa tša go fišwa ka mollo, e lego dijo tša Modimo wa bona;+ e be ba bakgethwa.+
7 Moperisita a se tšee mogweba-ka-mmele+ goba mosadi yo e sa hlwego e le kgarebe; le gona a se tšee mosadi yo a hladilwego+ ke monna wa gagwe+ gobane moperisita ke yo mokgethwa go Modimo wa gagwe.
8 Ka gona le mo kgethagatšeng+ ka gobane ke yena a neelago dijo tša Modimo wa lena. E be yo mokgethwa mo go lena,+ ka gobane nna Jehofa yo a le kgethagatšago, ke yo mokgethwa.+
9 “‘Bjale ge e ba morwedi wa moperisita a ka ikgoboša ka go gweba ka mmele, gona o goboša tatagwe. A bolawe gomme a fišwe ka mollo.+
10 “‘Ge e le moperisita yo a phagamego mo go bana babo ba baperisita, yena yoo hlogong ya gagwe a tlago go tšhelwa ka makhura+ a ge motho a tlotšwa le yoo a neilwego matla a boperisita gore a apare diaparo+ tša boperisita, a se ke a dula ka hlogo ya mahlafarara+ le gona a se ke a gagola diaparo tša gagwe.+
11 A se ke a batamela setopo le ge e le sefe,+ gaešita le sa tatagwe le sa mmagwe, a se ke a itšhilafatša ka tšona.
12 Le gona a se ke a tšwa sekgethweng gomme a goboša sekgethwa sa Modimo wa gagwe+ ka gobane seka sa boineelo, seo e lego makhura a Modimo wa gagwe a go tlotša motho ge a kgethwa,+ se go yena. Ke nna Jehofa.
13 “‘Ge e le yena a tšee mosadi yo e lego kgarebe.+
14 Ge e le mohlologadi, mosadi yo a hladilwego, yo a gobošitšwego le wa mogweba-ka-mmele, a se tšee le o tee wa bona, eupša a tšee kgarebe setšhabeng sa gabo e be mosadi wa gagwe,
15 e le gore a se ke a goboša peu ya gagwe mo setšhabeng sa gabo+ gobane ke nna Jehofa yo a mo kgethagatšago.’”+
16 Jehofa a tšwela pele a bolela le Moshe a re:
17 “Botša Arone o re: ‘Mo go ba peu ya gago go se be le monna le o tee mo melokong ya bona ka moka yo a golofetšego+ yo a ka batamelago go tlo neela dijo tša Modimo wa gagwe.+
18 Ge e ba go na le monna yo a golofetšego, a se ke a batamela sekgethwa. Go se ke gwa batamela sefofu goba sehlotša goba wa nko ya go kgeroga goba wa setho se setelele go feta se sengwe,+
19 goba monna yo a robegilego leoto goba letsogo,
20 goba wa lehutla goba wa go ota goba yo a nago le bolwetši bja mahlo goba yo a nago le lekhwekhwe goba yo a tšwilego dipudi goba yo a gobetšego dithaka tša peu ya gagwe ya bonna.+
21 Monna le ge e le ofe yo a golofetšego wa peu ya Arone a se batamele go tlo neela dibego tša go fišwa ka mollo tša Jehofa.+ O golofetše. A se batamele go tlo neela dijo tša Modimo wa gagwe.+
22 A ka ja dijo tša Modimo wa gagwe mo go tše kgethwakgethwa+ le mo go tše kgethwa.+
23 Eupša a se ke a batamela kgauswi le seširo,+ le gona a se ke a batamela aletare+ ka gobane o golofetše;+ a se ke a goboša sekgethwa sa ka+ ka gobane ke nna Jehofa yo a kgethagatšago baperisita.’”+
24 Ka gona Moshe a bolela le Arone, barwa ba gagwe le bana ba Isiraele ka moka.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D3%26Chapter%3D21%26wtlocale%3DSE%26srcid=share⊂ject=Bala Beibele Inthaneteng